Elméleti és Transzlációs Orvostudományok Doktori Tagozat
Komplex vizsga
A komplex vizsga célja a doktorandusz tárgyi tudásának és szakirodalmi ismereteinek, valamint tudományos teljesítményének értékelése. A komplex vizsga a nappali és levelező tagozatos hallgatók esetében a képzési és kutatási szakasz lezárásaként, a kutatási és disszertációs szakasz megkezdésének feltételeként szolgál. 
1. Szervezés: 
· A komplex vizsga letételére kötelezett és a feltételeknek megfelelő hallgatók, a vonatkozó szabályzat (SZMSZ III. könyv Hallgatói Követelményrendszer III.3. rész Doktori Szabályzat) alapján értesítést kapnak a tagozati adminisztrátortól (Besze Erzsébet +36-20-825-0313, besze.erzsebet@semmelweis.hu), hogy várhatóan mikor kerül sor a vizsgára.
· Jelentkezési lap kitöltése és megküldése: a hallgatóknak megküldött tájékoztató levélben megadott határidőig. A jelentkezési lapot a Hallgató, Témavezető és Programvezető aláírásával kell benyújtani és a tagozati adminisztrátor részére megküldeni papír alapon vagy elektronikus formában. 
2. Bizottság felkérése:
· Bizottság felkérése a Doktori Tagozat vezetése által. A Bizottság 3 főből áll, elnöke és beltagja a Semmelweis Egyetem tudományos fokozattal rendelkező munkatársa, prominens professzora. Külső tagja olyan tudományos fokozattal rendelkező szakember, aki szakmájának prominens képviselője. 
3. Komplex vizsga menete:
· A vizsga bemutatkozó előadásból áll, valamint a Bizottság kérdéseket tesz fel a Fő- és Melléktárgyból. (A Tagozathoz tartozó Programok tárgylistája a honlapon elérhető.) 
· A jelölt megtartja maximum 15-20 perces, kutatási eredményeit bemutató előadását, amely közben és után a Bizottság tagjai kérdéseket tesznek fel a Fő- és Melléktárgyból.
· A Bizottság visszavonul, hogy értékelje a vizsgát (megfelelt/nem felelt meg eredménnyel), majd kihirdeti az eredményt. 


